b"\n_START_ARTICLE_\nDiscontinu\xc3\xaftat de Gutenberg\n_START_PARAGRAPH_\nLa discontinu\xc3\xaftat de Gutenberg \xc3\xa9s la divisi\xc3\xb3 entre el mantell i el nucli de la Terra, situada a uns 2.900 km de profunditat. Es caracteritza per no ser travessada per les ones s\xc3\xadsmiques S i fer disminuir la velocitat de les ones s\xc3\xadsmiques P de 13 a 8 km/s. \xc3\x89s una de les capes m\xc3\xa9s primes de la Terra, igual que la discontinu\xc3\xaftat de Mohorovi\xc4\x8di\xc4\x87. Sota aquest l\xc3\xadmit \xc3\xa9s on es generen corrents electromagn\xc3\xa8tics que donen origen al camp magn\xc3\xa8tic terrestre, gr\xc3\xa0cies a l'acci\xc3\xb3 convectiva del fregament entre el nucli extern (format per materials ferromagn\xc3\xa8tics) i el mantell. Porta el nom del seu descobridor, Beno Gutenberg, sism\xc3\xb2leg alemany que la va descobrir el 1914."